Rikunarita-ORG/Wikinium huggingface dataset:
# Boeing Vertol CH-46 Sea Knight

| Boeing Vertol CH-46 Sea Knight |
| --- |
|

---

 |
| Tüüp |
Transpordihelikopter |
| Päritoluriik |  Ameerika Ühendriigid |
| Teenistusajalugu |
| Teenistuses |
1964–2015 |
| Kasutajad | *Loend* |
| Tootmise ajalugu |
| Konstruktor |
Vertol Aircraft |
| Konstrueeritud |
1956–1962 |
| Tootja |
Vertol Aircraft Boeing Vertol |
| Tootmises |
1962–1971 |
| Toodetud ühikuid |
524 |
| Tehnilised andmed |
| Kaal |
11 t |
| Pikkus |
13,7 m |
| Kõrgus |
5,1 m |
| Meeskond |
5 |
| Reisijad |
24 |
|

---

 |
| Pearelv |
2 12,7-mm raskekuulipildujat GAU-15/A |
| Muu relvastus |
7,62-mm täiskuulipilduja M240 |
| Mootor |
2 turbovõllmootorit General Electric T58-GE-16 1390 kW |
| Kandevõime |
3,2 t |
| Kütusemahutavus |
1300 l |
| Tegevusulatus |
1020 km |
| Lennulagi |
5,2 km |
| Kiirus |
267 km/h |

**Boeing Vertol CH-46 Sea Knight** on Ameerika Ühendriikide transpordihelikopter. See on tandemrootori ning kahe turbovõllmootoriga. Mudeli konstrueeris ettevõte Vertol ning seda tootis Boeing Vertol, kui Boeing Vertoli ära ostis.

Sea Knighti (algselt Vertol Model 107) arendus algas aastal 1956. Sellega taheti asendada esimese põlvkonna kopterid nagu kolbmootoriga Piasecki H-21. V-107 esmalend toimus aastal 1958, samal aastal tellis Ameerika Ühendriikide maavägi kümme kopterit, kuid vähendas hanke hiljem kolmele. Suurema koguse tellis merejalavägi, kes kasutas Sea Knighti kuni 2014. aastani.

Merejalaväes transporditi Sea Knightidega sõdureid ja varustust iga ilmaga ning igal ajal, 2010. aastatel asendati Sea Knight kopteriga MV-22 Osprey. Ameerika Ühendriikide merevägi asendas Sea Knighti kui oma standardse keskmise suurusega mitmeotstarbelise helikopteri 2000. aastatel MH-60S Knighthawkiga. Sea Knighte müüdi ka välismaale ning tsiviilkasutusse. Sea Knight on amfiibne ehk sellega saab maanduda ka vette, kuid vee peal võib see püsida vaid mõne tunni.

## Kasutajad

* Ameerika Ühendriigid
* Jaapan
* Kanada
* Rootsi
* Saudi Araabia
* Tai

## Vaata ka

* Boeing CH-47 Chinook
* Boeing Model 360
* Piasecki HUP Retriever
* Sikorsky S-61
* Yakovlev Yak-24
* Kasutuselolevate Ameerika Ühendriikide sõjalennukite loend
* Ameerika Ühendriikide sõjalennukite loend

## Kirjandus

* Andrade, John *U.S.Military Aircraft Designations and Serials since 1909*. Midland Counties Publications, 1979. ISBN 0-904597-22-9.
* Andrade, John. *Militair 1982*. London: Aviation Press Limited, 1982. ISBN 0-907898-01-7.
* Dunstan, Simon. *Vietnam Choppers: Helicopters in Battle 1950–1975*, Osprey Publishing, 2003. ISBN 1-84176-796-4.
* Murray, Williamson and Robert H. Scales. *The Iraq War*. Harvard University Press, 2005. ISBN 0-67450-412-7.
* Rottman, Gordon and Adam Hook. *Vietnam Airmobile Warfare Tactics*. Osprey Publishing, 2007. ISBN 1-84603-136-2.
# Ameerika Ühendriikide Senati relvajõudude komitee

| Ameerika Ühendriikide Senati relvajõudude komitee |
| --- |
|
United States Senate Committee on Armed Services |
|
119. Ameerika Ühendriikide Kongress |
|  |
| Ajalugu |
| Asutatud |
1947 |
| Juhtkond |
| Esimees |
Roger Wicker, Vabariiklik Partei alates 3. jaanuarist 2025 |
| Opositsiooniliider |
Jack Reed, Demokraatlik Partei alates 3. jaanuarist 2025 |
| Struktuur |
| Kohtade arv |
27 |
| Erakonnad | **Enamus** (14)
* Vabariiklik Partei (14)

**Vähemus** (13)
* Demokraatlik Partei (12)
* *Parteitu* (1)
 |
| Veebileht |
|
www.armed-services.senate.gov |

**Ameerika Ühendriikide Senati relvajõudude komitee** (inglise keeles *United States Senate Committee on Armed Services* (**SASC**)) on Ameerika Ühendriikide Senati komitee. Relvajõudude komitee peab järelevalvet Ameerika Ühendriikide relvajõududega seotud küsimuste üle, nagu Kaitseministeeriumi korraldus, kaitsealane teadus- ja arendustegevus ning kaitsealase tuumaenergiaga seotud teemad. Relvajõudude komitee loodi pärast teist maailmasõda toimunud reformide käigus, kui ühendati mereasjade komitee ja sõjaasjade komitee.

Relvajõudude komiteed peetakse üheks Senati mõjukamaks, külma sõja ajal said sealt alguse paljud mahukad seadusemuudatused, nt National Security Act of 1947. See on teistest komiteedest tavaliselt üksmeelsem, kuna mõlemast erakonnast komisjoni kuuluvatel saadikutel on tihti militaartaust või -huvid. Aastast 1962 on relvajõudude komitee iga-aastaselt Kongressi saatnud kaitse-eelarve seaduse eelnõu.

## Vaata ka

* Ameerika Ühendriikide Esindajatekoja relvajõudude komitee
* Ameerika Ühendriikide Senati komiteede loend

## Viited

## Välislingid

* Koduleht
# Kosmoseoperatsioonide ülem

| Kosmoseoperatsioonide ülem |
| --- |
|
Chief of Space Operations |
|  |
|  |
| **Praegu ametis** Bradley Saltzman alates 2. november 2022 |
| Lühend |
CSO |
| Liikmesus |
Staabiülemate Ühendkomitee Kosmosestaap |
| Residents |
Space House, Joint Base Anacostia-Bolling, Washington, D. C. |
| Asukoht |
Pentagon, Arlingtoni maakond, Virginia |
| Ametisse nimetaja |
Ameerika Ühendriikide president koos senatiga |
| Moodustamise dokument |
10 U.S.C. § 9082 |
| Moodustatud |
20. detsember 2019 |
| Esimene täitja |
John W. Raymond |
| Asetäitja |
Kosmoseoperatsioonide ülema asetäitja |

**Kosmoseoperatsioonide ülem** (inglise keeles *Chief of Space Operations*; **CSO**) on Ameerika Ühendriikide kosmoseväe kõrgeim ohvitser.

Ülem on õhuväeministri peamine sõjaline nõunik kosmosejõudude operatsioonide alal ning staabiülemate ühendkomitee liikmena riikliku julgeolekunõukogu sõjaline nõunik kaitseministrile ja presidendile. CSO on alaline ametikoht, mida täidab kosmosejõudude kindral, kes on tavaliselt kosmoseväe kõrgeima auastmega ohvitser.

CSO on Pentagonis asuv administratiivne ametikoht ja kuigi tal ei ole kosmoseväe üle operatiivjuhtimise volitusi, teostab kosmoseoperatsioonide juht kosmosejõudude üksuste ja organisatsioonide üle järelevalvet õhuväeministri määratud isikuna.

Esimene kosmoseoperatsioonide ülem oli kindral John W. Raymond, kes oli ametis kosmose väe loomisest 20. detsembril 2019 kuni 2. novembrini 2022. Seejärel sai ülemaks kindral B. Chance Saltzman, kes oli varem ülema asetäitja kosmose-, küber- ja tuumaoperatsioonide alal. Ülema nimetab ametisse Ameerika Ühendriikide president senati nõusolekul nelja-aastase ametiajaga, mida võidakse sõja või riikliku eriolukorra ajal pikendada täiendava nelja aasta võrra.

## Viited
# Asekaitseminister kaitsepoliitika küsimustes

| Asekaitseminister kaitsepoliitika küsimustes |
| --- |
|
Under Secretary of Defense for Policy |
|  |
|  |
| **Praegu ametis** Elbridge Colby alates 9. aprillist 2025 |
|
Ameerika Ühendriikide Kaitseministeerium Kaitseministri kantselei |
| Ametisse nimetaja |
Ameerika Ühendriikide president Senati nõusolekul |
| Moodustatud |
1978 (48 aastat tagasi) |
| Esimene täitja |
Stanley Rogers Resor |
| Veebileht |
www.policy.war.gov |

**Asekaitseminister kaitsepoliitika küsimustes** (inglise keeles *Under Secretary of Defense for Policy*; **USDP**) on Ameerika Ühendriikide Kaitseministeeriumi kõrge riigiametnik. Ta on riikliku julgeoleku ja kaitsepoliitika küsimustes kaitseministri ja kaitseministri asetäitja põhiline nõunik.

Asekaitseministri nimetab Senati nõusolekul ametisse president. Tavaliselt on asekaitseminister tsiviiltaustaga.

Asekaitseminister kaitsepoliitika küsimustes on aastast 2025 Elbridge Colby.

## Kaitsepoliitika asekaitseministrite loend

* 1978–1979: Stanley Rogers Resor
* 1979–1981: Robert Komer
* 1981–1988: Fred Iklé
* 1989–1993: Paul Wolfowitz
* 1993–1994: Frank G. Wisner
* 1994–2001: Walter B. Slocombe
* 2001: Peter F. Verga (kt)
* 2001–2005: Douglas Feith
* 2006–2009: Eric S. Edelman
* 2009–2012: Michèle Flournoy
* 2012–2014: James N. Miller
* 2014: Michael D. Lumpkin (kt)
* 2014–2016: Christine Wormuth
* 2016–2017: Brian P. McKeon (kt)
* 2017: Theresa Whelan (kt)
* 2017: Robert Karem (kt)
* 2017–2018: David Trachtenberg (kt)
* 2018–2020: John Rood
* 2020: James Anderson (kt)
* 2020–2021: Anthony Tata (kt)
* 2021: Thomas M. Williams (kt)
* 2021: Amanda J. Dory (kt)
* 2021–2023: Colin Kahl
* 2023–2024: Sasha Baker (kt)
* 2024–2025: Amanda J. Dory (kt)
* 2025: Alexander Velez-Green (kt)
* 2025– : Elbridge Colby

## Välislingid

* Koduleht
# Mereväe Kriminaaluurimisteenistus

|  |  |
| --- | --- |
|  |  *See artikkel räägib asutusest; seriaali kohta vaata artiklit NCIS: Kriminalistid* |

---

Mereväe kriminaaluurimisteenistus|
Naval Criminal Investigative Service |
|  |
|  |
| Lühend |
NCIS |
| Asutatud |
14. detsember 1993 (1993-12-14) |
| Tüüp |
valitsusasutus |
| Peakorter |
Russell-Knoxi hoone |
| Asukoht |
Quantico merejalaväebaas, Virginia osariik |
| Tegevuspiirkond |
USA merevägi |
| Direktor |
Omar R. Lopez |
| Emaorganisatsioon |
Ameerika Ühendriikide mereväeministeerium |
| Eelarve maht |
460 miljonit dollarit (2009) |
| Töötajaid |
2500 |
| Veebileht |
ncis.navy.mil |

**Mereväe kriminaaluurimisteenistus** (inglise: *Naval Criminal Investigative Service*, lühend **NCIS**) on föderaalne uurimisbüroo, mis allub USA Mereväeministeeriumile ja mille peamiseks ülesandeks on USA mereväe ja merejalaväe poolt või nende vastu toime pandud kuritegude uurimine. NCIS tegeleb ka riikliku julgeoleku tagamise, vastuluure ja terrorismitõrjega.

Pooled NCIS-i töötajatest on tsiviilisikud, teine ​​pool on föderaalsed eriagendid. NCIS-i agendid on relvastatud föderaalsed uurijad, kes teevad sageli koostööd teiste USA valitsusasutustega ja tegutsevad enam kui 41 riigis ja mereväe laevadel. NCIS-i eriagentide tegevust abistavad analüütikud ja muud eksperdid valdkondadest nagu kohtuekspertiis, varjatud jälgimine, arvutikriminalistika jm.

## Viited
# Poola merevägi

| Poola merevägi |
| --- |
| Poola mereväe embleem |
| Riik |  Poola |
| Kuuluvus |
Poola relvajõud |
| Haru |
merevägi |
| Garnison/staap |
Gdynia, Pomorze vojevoodkond |

**Poola merevägi** (poola k: *Marynarka Wojenna* ehk sõjalaevastik) on Poola relvajõudude väeliik-merevägi.

## Koosseis

Poola mereväe Oliver Hazard Perry klassi fregatt
Poola mereväe pidulik rivistus Gdynias 2005
Poola mereväe koosseisus on kokku umbes 12 000 inimest, umbes 50 sõjalaeva ja 37 õhusõidukit.

Poola mereväe peabaas ja staap on Gdynias.

Poola mereväe koosseisus on:

* 3. sõjalaevade flotill (laevabrigaad)
* 8. rannakaitse flotill (laevabrigaad)
* Gdynia merelennuväe brigaad
* 6. Oliwa raadioelektrooniline punkt.

Lisaks on Poola kaitseministeeriumi allvuses:

* Hüdrograafiateenistus
* Mereväe õppekeskus ja õppeasutused.

## Tunnused

Poola sõjalaeva lühend on **ORP** - *Okręt Rzeczypospolitej Polskiej* (Poola Vabariigi Sõjalaev). NATO riikides tavapäraseid laevaliigi tunnuse eestähti laeva pardanumbris reeglina ei kasutata.

**Laevalipud**

|  |  |  |  |
| --- | --- | --- | --- |
|  |  |  |  |
| Sõjalaeva lipp | Güüs | Sõjalaeva vimpel | Abilaeva lipp |

## Vaata ka

* Saksa merevägi
* Rootsi merevägi
* Balti laevastik

## Välislingid

Poola mereväe koduleht
# Ameerika Kunstide ja Teaduste Akadeemia

Akadeemia peakorter Cambridge'is
**Ameerika Kunstide ja Teaduste Akadeemia** (inglise keeles *American Academy of Arts and Sciences*) on Ameerika Ühendriikide teaduste akadeemia.

Asutatud 1780. aastal, on see üks USA vanemaid ja prestiižikamaid teadusühinguid.

Akadeemia peakorter asub Cambridge'is (Massachusettsi osariigis).

## Struktuur

Akadeemia liikmeskond jaguneb viide klassi:

* I – matemaatika ja füüsikateadused (jaguneb kuueks sektsiooniks, sealhulgas inseneriteaduste sektsioon)
* II – bioloogiateadused (jaguneb viieks sektsiooniks, sealhulgas arstiteaduste sektsioon)
* III – sotsiaalteadused (jaguneb viieks sektsiooniks, sealhulgas arheoloogia, antropoloogia ja geograafia sektsioon)
* IV – kunstid ja humanitaaria (jaguneb viieks sektsiooniks, sealhulgas filosoofia, ajaloo ja kujutava kunsti sektsioon)
* V – avalik teenistus ja ärindus (jaguneb kolmeks sektsiooniks, sealhulgas ajakirjanduse sektsioon)

## Liikmeskond

Akadeemia liikmeskonda on kuulunud (või kuuluvad) teiste seas ka John Adams, Thomas Jefferson, John James Audubon, Joseph Henry, Washington Irving, Josiah Willard Gibbs, Augustus Saint-Gaudens, Robert Oppenheimer, Willa Cather, T. S. Eliot, Edward R. Murrow, Jonas Salk, Luis Alvarez, George Soros, Duke Ellington, Gerald Edelman, Jerry Fodor, David Chalmers ja Lisa Randall.

1848. aastal valis akadeemia oma liikmeskonda esimese naise – astronoom Maria Mitchelli.

Akadeemia valib ka välisliikmeid. Sellise au on pälvinud teiste seas Leonhard Euler, markii de La Fayette, Alexander von Humboldt, Leopold von Ranke, Charles Darwin, Otto Hahn, Jawaharlal Nehru, Pablo Picasso, Lucian Michael Freud, Winston Churchill, Galina Ulanova, Werner Heisenberg, Hannes Alfvén, Igor Tamm, Jakov Zeldovitš, Alec Guinness, Tzvetan Todorov, Henri Poincaré ja Sebastião Salgado.

Tänapäeval on akadeemial üle 4900 liikme (*fellows*) ja üle 600 välisliikme (*foreign honorary members*). Liikmeskonda kuulub üle 250 Nobeli auhinna ja üle 60 Pulitzeri preemia laureaadi.

Akadeemia välisliige, eesti juurtega Rootsi paleogeneetik Svante Pääbo
### Eestiga seotud akadeemia liikmed

* 1914 – Johan Backlund, astronoomia alal
* 1958 – Ragnar Nurkse, majandusteaduse alal
* 1974 – Alar Toomre, matemaatika ja statistika alal
* 1977 – Ernst Öpik, astronoomia ja astrofüüsika alal
* 1986 – Endel Tulving, psühholoogia alal
* 2010 – Grigori Mints, filosoofia alal
* 2011 – Svante Pääbo, evolutsiooni- ja populatsioonibioloogia alal

## Vaata ka

* Rahvuslik Teaduste Akadeemia
* Ameerika Filosoofiaselts

## Viited

## Välislingid

* American Academy of Arts and Sciences. Koduleht. amacad.org
* Akadeemia liikmed. amacad.org
# Eskadron

**Eskadron** (prantsuse sõnast *escadron*) on endisaegne ratsaväeüksus. See on jalaväekompanii või -pataljoni suurune üksus.

Suurbritannia, Ameerika Ühendriikide ja Prantsusmaa relvajõududes tähendab **eskadron** (prantsuse keeles *escadron,* inglise keeles *squadron*) luureallüksust.

Võib lihtsasti segamini ajada terminitega eskadrill (lennuväe üksus) ja eskaader (mereväe üksus), mis on ka inglise keeles *squadron*.

## Vaata ka

* Eskadrill (inglise keeles *squadron*)

## Viited
# Dassault Aviation

| Dassault Aviation |
| --- |
|  |
| Asutatud |
1929 |
| Asutaja |
Marcel Dassault |
| Peakorter |
Saint-Cloud, Prantsusmaa |
| Valdkonnad |
lennundus, astronautika, riigikaitse |

**Dassault Aviation** on Prantsuse lennukitootmisettevõte, mille asutas 1929. aastal Marcel Dassault ja kes on endiselt viimane lennundusgrupp maailmas, mis kuulub selle asutaja perekonnale ja kannab tema nime.

See on hargmaine ettevõte, mis annab tööd 12 757 inimesele, sealhulgas Prantsusmaal 9700 inimesele. 90 riigis on teeninduses üle 2100 ärilennukiga Falcon ja üle 1000 lahingulennuki.

Eksport moodustab 2019. aasta käibest 87,6%.

## Viited

## Välislingid

* Ettevõtte koduleht
# Vaenlane väravas

Vaenlane väravas| Enemy at the Gates |
| --- |
| Režissöör |
Jean-Jacques Annaud |
| Stsenarist |
Jean-Jacques Annaud

Alain Godard |
| Helilooja |
James Horner |
| Peaosades |
Jude Law

Joseph Fiennes |
| Monteerija |
Noëlle Boisson

Humphrey Dixon |
| Produtsent |
Jean-Jacques Annaud
John D. Schofield |
| Levitaja |
Paramount Pictures
Pathé |
| Aasta |
2001 |
| Kestus |
131 minutit |
| Keel |
inglise |
| Eelarve |
68 miljonit dollarit |
| Piletitulu |
96 miljonit dollarit |
|
IMDb profiil |
|
Filmiveebi sissekanne |

**"Vaenlane väravas"** on 2001. aasta sõjafilm, mis räägib kahe snaipri vahelisest duellist Stalingradi lahingu ajal.

## Sisu

Vassili Zaitsev on Nõukogude snaiper, kes on kuulsaks saanud oma täpse silma pärast. Stalingradi lahingus hakkab vaenlast Vassili tegutsemine häirima ja Zaitsevit kutsutakse hävitama sakslaste parim snaiper major König. Kahe mehe vahel algab halastamatu duell, kus ellu saab jääda ainult üks.

## Osatäitjad

* Jude Law – Vassili Zaitsev
* Joseph Fiennes – Komissar Danilov
* Rachel Weisz – Tania Tšernova
* Bob Hoskins – Nikita Krušev
* Ed Harris – Major Erwin König
* Ron Perlman – Koulikov
* Eva Mattes – Ema Filipov
* Gabriel Thomson – Saša Filipov
* Matthias Habich – Kindral Friedrich Paulus
* Sophie Rois – Ljudmilla
* Ivan Shvedoff – Volodja
* Mario Bandi – Anton
* Mihhail Matvejev – vanaisa
# Victoria rist

Victoria rist
**Victoria rist** (inglise keeles *Victoria Cross*; **VC**) on Suurbritannia kõrgeim ja prestiižseim riiklik autasu, mida antakse "vaenlase läheduses" üles näidatud vapruse eest Suurbritannia relvajõudude liikmetele.

Selle asutas 29. jaanuaril 1856 kuninganna Victoria, et autasustada Briti sõdurite kangelastegusid Krimmi sõjas. Victoria risti on antud 1358 korral vastavalt 1355 inimesele.

Teise maailmasõja lõpust alates on antud ainult 15 Victoria risti, millest 11 anti Briti sõjaväe liikmetele ja 4 Austraalia sõjaväe liikmetele.

2011. aastal müüdi oksjonil Teise maailmasõja ajal saadud Victoria rist hinnaga 377 000 eurot.

## Viited

## Välislingid

* Victoria rist – pildid, videod ja helifailid Wikimedia Commonsis
* Victoria Rist vapruse eest. ERR, 18. märts 2005
# Vahad

|  |  |
| --- | --- |
|  |  *See artikkel räägib aineklassist; mesilasvaha kohta vaata artiklit Mesilasvaha* |

---

**Vahad** on aineklass estrite rühmast. Nende hulka arvatakse kõik kõrgemate rasvhapete estrid kõrgemate alkoholidega (välja arvatud glütserooliga).

Vahad tekivad kõrgemate rasvhapete esterifitseerumisel.

## Füüsikalis-keemilised omadused

Agregaatolekult on vahad kas poolvedelad või tahked. Enamikku vahasid iseloomustavad järgmised tunnused:

* plastilisus tavatemperatuuridel;
* kõrgem sulamistemperatuur kui 45 °C;
* pärast sulamist suhteliselt väike viskoossus;
* vees lahustumatus;
* hüdrofoobsus ehk veetõrjuvus.

## Vahade liigitus

Päritolult saab vahasid liigitada taimseteks, loomseteks, fossiilseteks ja sünteetilisteks.

Taimevahadest on üks tuntumaid karnauubavaha, loomavahadest aga mesilasvaha ja spermatseet.

## Vaata ka

* Mesilasvaha
# M18 (suitsugranaat)

| M18 |
| --- |
|

---

 |
| Tüüp |
Suitsugranaat |
| Päritoluriik |  Ameerika Ühendriigid |
| Konstrueeritud |
1942 |
| Tehnilised andmed |
| Kaal |
539 g |
|

---

 |
| Tõhus laskeulatus |
35 m |
| Lõhkeaine kaal |
326 g |
| Õhkimismehhanism |
Sütik M201A1 (1,2–2 s) |

**M18** on Ameerika Ühendriikide suitsugranaat. Seda kasutatakse näiteks sihtmärgist või maandumiskohast märgu andmiseks või suitsukatte tekitamiseks.

## Vaata ka

* Ameerika Ühendriikide käsigranaadid
# Ribeyrolles 1918 (automaatkarabiin)

| Carabine-mitrailleuse Ribeyrolles Modèle 1918 |
| --- |
| Tüüp |
Automaatvintpüss |
| Päritoluriik |  Prantsusmaa |
| Teenistusajalugu |
| Kasutajad |
Prantsuse armee |
| Sõjad |
Esimene maailmasõda |
| Tootmise ajalugu |
| Konstrueeritud |
1916 |
| Tootmises |
1916–1920 |
| Toodetud ühikuid |
1 (oletuslikult) |
| Tehnilised andmed |
| Kaal |
5,1 kg |
| Pikkus |
1090 mm |
| Toru pikkus |
450 mm |
|

---

 |
| Padrun |
8×35 mm Ribeyrolles |
| Tööpõhimõte |
Tagasipahvakuga |
| Laskekiirus |
550–600 lasku/min |
| Laskemoona algkiirus |
570 m/s |
| Tõhus laskeulatus |
400 m |
| Söötur |
25-lasuline lehtsalv |

**Ribeyrolles 1918** oli katse toota Prantsusmaa relvajõududele automaatrelva. See kasutas eksperimentaalset 8×35 mm padrunit, 25-lasulist salve ning selle efektiivne laskeulatus oli 400 meetrit. Selle laskemoon konstrueeriti padruni .351 Winchester Self-Loading põhjal ning see oli mõnede allikate järgi esimene spetsiaalselt ehitatud keskmise suurusega padrun. Teise allika järgi oli selle laskemoon nimega 8×32 mmSR.

Relva ametlik nimi oli **Carabine Mitrailleuse 1918** ('masinkarabiin 1918'). Ribeyrollesil oli relva esiosas harkjalg (mis viitas, et seda taheti hakata kasutama jao automaatrelvana) ja samasugune tääk nagu Berthieri vintpüssil 1907/15.

## Vaata ka

* Chauchat-Ribeyrolles 1918 (püstolkuulipilduja)
* Avtomat Fjodorova
* Fusil Automatique Modèle 1917
* MP 18
* Vollmer M35

## Viited

## Välislingid

* "French .351 W.S.L." iaaforum.org (International Ammunition Association). Vaadatud 15. veebruar 2011.
* "8x35 Ribeyrolle / 8 mm Ribeyrolles / 8x35 SR / SAA 3875" (hispaania). Municion.org. Originaali arhiivikoopia seisuga 5. september 2008. Vaadatud 31. detsember 2020.
* Ribeyrolles 1918 – Prantsusmaa esimene rünnakrelv või läbikukkunud prototüüp?
	+ Pilt Ribeyrollesist
* Karabiin Mitrailleuse 1918
# FN Browning M1903

| FN Browning M1903 |
| --- |
|

---

 |
| Tüüp |
poolautomaatpüstol |
| Päritoluriik |  Belgia |
| Tootmise ajalugu |
| Konstruktor |
John Browning |
| Konstrueeritud |
1902 |
| Tootja |
Fabrique Nationale |
| Toodetud ühikuid |
153 173 |
| Tehnilised andmed |
| Kaal |
930 g |
| Pikkus |
205 mm |
| Toru pikkus |
127 mm |
|

---

 |
| Padrun |
9 mm Browning Long .380 ACP (ümberehitus) |
| Tööpõhimõte |
tagasipahvakuga |
| Söötur |
7-lasuline lehtsalv |

**FN Browning M1903** (**FN Mle 1903** või **Browning No.2**) on Belgia poolautomaatpüstol, mille konstrueeris John Browning ja mida tootis Fabrique Nationale (FN). Püstolit hakati tootma 1903. aastal. Püstolis on kasutusel padrun 9 mm Browning Long.

FN Browning M1903 aetakse tihti segi Ameerika Ühendriikide püstolitega Colt M1903 Hammerless (.32 ACP) ja Colt M1903 Hammer (.38 ACP). FN M1903 on sama mehaanilise konstruktsiooniga nagu Colt M1903 Hammerless ning Browning müüs seda mõlemale ettevõttele (ja ka teistele), aga see on suurem, et tulistada võimsamat, 9 mm Browning Long padrunit. Kuna M1903 on töökindel, täpne, kerge ja kiiresti laetav, väljastati see teenistuspüstolina paljude politseijõudude ja sõjavägede teenistujatele. Püstoli algne nimi oli **Browning Modèle de Guerre** (prantsuse keelest 'Browningu sõjamudel') või **Browning Grand Modèle** ('Browningu suur mudel').

## Viited

## Välislingid

* Modern Firearms
* Swedish m/1907 Pistol
* FN pistol model 1903 explained (ebook)
* FN pistol model 1903 (Infographic tech. drawing)
# FN Minimi

| FN Minimi |
| --- |
|

---

 |
| Tüüp |
kergekuulipilduja |
| Päritoluriik |  Belgia |
| Teenistusajalugu |
| Teenistuses |
1980– |
| Kasutajad | *Loend* |
| Tootmise ajalugu |
| Konstrueeritud |
1970. aastatel |
| Tootja |
FN Herstal FNH USA Thales Australia Beretta Carl Gustafs stads gevärsfaktori Pindad |
| Tootmises |
1977– |
| Tehnilised andmed |
| Kaal |
7,1 kg |
| Pikkus |
1040 mm |
| Toru pikkus |
465 mm |
| Laius |
110 mm |
|

---

 |
| Padrun |
5.56×45mm NATO 7.62×51mm NATO |
| Laskekiirus |
700–1150 lasku/min |
| Laskemoona algkiirus |
925 m/s |
| Tõhus laskeulatus |
300–1000 m |

**FN Minimi** (prantsuse keeles *mini-mitrailleuse* ehk *minikuulipilduja*) on Belgia kergekuulipilduja, mis kasutab laskemoona 5.56×45mm NATO või 7.62×51mm NATO. Mõnel pool klassifitseeritakse seda ka jao automaatrelvaks (SAW). See töötati välja FN Herstali relvatehases ning võeti kasutusele 1970. aastate lõpus.

Nüüdisajal kuulub see enam kui 40 riigi relvastusse. Minimid toodetakse Herstalis ning litsentsi alusel Ameerika Ühendriikides.

## Kasutajad

* Afganistan
* Ameerika Ühendriigid
* Araabia Ühendemiraadid
* Argentina
* Austraalia
* Belgia
* Brasiilia
* Burundi
* Colombia
* Egiptus
* Filipiinid
* Hiina
* Hispaania
* Holland
* Horvaatia
* Ida-Timor
* Iirimaa
* Indoneesia
* Iraak
* Itaalia
* Jaapan
* Jeemen
* Kanada
* Kreeka
* Küpros
* Leedu
* Liibanon
* Liibüa
* Luksemburg
* Läti
* Malaisia
* Mali
* Mehhiko
* Nepal
* Norra
* Paapua Uus-Guinea
* Peruu
* Poola
* Portugal
* Prantsusmaa
* Rootsi
* Senegal
* Serbia
* Sloveenia
* Sri Lanka
* Suurbritannia
* Süüria
* Šveits
* Taani
* Taiwan
* Tai
* Tšehhi
* Tšiili
* Tuneesia
* Türgi
* Ukraina
* Ungari
* Uus-Meremaa
* Vietnam

### Muud

* Acehi Vabastusliikumine

## Vaata ka

* Kuulipildujate loend
* Ares Shrike 5.56
* Daewoo Precision Industries K3
* FN MAG
* FN EVOLYS
* Heckler & Koch MG4
* Heckler & Koch MG5
* Knight's Armament Company LAMG
* IMI Negev
* M60 (kuulipilduja)
* PKM
* PKP Petšeneg (kuulipilduja)
* QJY-88
* QJS-161
* RPL-20
* XM250
* Ultimax 100

## Viited
# Kindlustis

**Kindlustis** (ka **kindlusehitis** või **kindlustatud ehitis**) on igasugune sõjaliseks tegevuseks (nt ka kasarm), kuid eelkõige lahinguliseks tegevuseks mõeldud ehitis.

## Kirjandus

* Kindlustis. // Robert Treufeldt. "Kalaranna fort ehk hilisem "Patarei" vangla". MTÜ Castellum. Tallinn 2019. Lk 63